7. ΒΑΣΙΛΙΚΟΝ ΔΙΑΤΑΓΜΑ της 4 Μαρτ./20 Απρ.1954 (ΦΕΚ Α΄ 80) Περί του επισήμου ενδύματος των επιτίμων, ομοτίμων και τακτικών καθηγητών του Πανεπιστημίου Θεσσαλονίκης και των τελετών καθ’ ας θα φέρηται τούτο. Έχοντες υπ’ όψιν:1)τας διατάξεις του άρθρ. 27 του Α.Ν. 2527/1940 «περί μεταρρυθμίσεως και συμπληρώσεως διατάξεών τινων της Πανεπιστημιακής Νομοθεσίας», 2)την από 16 Δεκ. 1953 γνώμην της Συγκλήτου του Πανεπιστημίου Θεσσαλονίκης και 3)την υπ’ αριθ. 65/1954 γνώμην του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρ.1.-1.Το υπό του άρθρ. 27 του Νόμ. 2527/1940 καθιερούμενον επίσημον ένδυμα (τήβεννος) των επιτίμων, ομοτίμων και τακτικών καθηγητών του Πανεπιστημίου Θεσσαλονίκης είναι εκ μέλανος υφάσματος, αποτελείται δε εκ μακρού χιτώνος άνευ ζώνης κλειομένου δια πορπών εις το μέσον του προσθίου μέρους, όπου υπάρχει παράρραμα με κιτρινόχρυσον διάκοσμον εκατέρωθεν. Ο χιτών ούτος φέρει λίαν πλατείας χειρίδας. Επί του χιτώνος είναι επερραμμένον βραχύτερον ένδυμα φθάνον μέχρι περίπου των γονάτων. Η εσωτερική όψις και του βραχυτέρου τούτου ενδύματος και των χειρίδων του χιτώνος είναι επενδεδυμένη με ύφασμα έχον το κατώτερω καθοριζόμενον δι’ εκάστην Σχολήν χρώμα. Ο χιτών προ του στήθους δεξιά έχει χρυσοκίτρινον κεντητόν κόσμημα βυζαντινού ρυθμού φέρον, εντός κύκλου το έμβλημα του Πανεπιστημίου (προτομήν του Αγίου Δημητρίου), το δε περιλαίμιον με παράρραμα έχον το χρώμα της Σχολής. Τα καθιερωθέντα δι’ εκάστην Σχολήν χρώματα είναι τα εξής: 1)Θεολογική, ιόχρουν ανοικτόν. 2)Φιλοσοφική, φαιόν ανοικτόν. 3)Φυσικομαθηματική, κυανούν. 4)Νομική, πορφυρούν. 5)Γεωπονοδασολογική, πράσινον. 6)Ιατρική, βυσινόχρουν. 7)Κτηνιατρική, ιόχρουν βαθύ. «8)Πολυτεχνική Σχολή, κίτρινον χρυσίζον». Η περίπτ. 8 προσετέθη δια του Β.Δ. 12/29 Ιουλ. 1958 (ΦΕΚ Α΄ 112) 2)Μετά της τηβέννου φέρεται πίλος έχων εις το κάτω μέρος σχήμα κυκλικόν διακοπτόμενον εις τρεις γωνίας είναι δε κατεσκευασμένος εξ υφάσματος ομοίου προς το της τηβέννου. Το άνω μέρος αυτού είναι σχήματος ημισφαιρικού και είναι κατεσκευασμένον εξ υφάσματος του ειδικού χρώματος της Σχολής. Φέρονται ωσαύτως τα παράσημα ή μικρογραφίαι τούτων, αναλόγως της περιπτώσεως. Άρθρ.2.-1)Το εν άρθρ. 1 του παρόντος καθοριζόμενον επίσημον ένδυμα θα φέρηται υπό των επιτίμων, ομοτίμων και τακτικών καθηγητών κατά τας εξής Πανεπιστημιακάς και Εθνικάς εορτάς, εντός του Πανεπιστημίου. α)Τη 30ή Ιανουαρίου, εορτή των Τριών Ιεραρχών. β)Τη 25η Μαρτίου. γ)Τη 26η Οκτωβρίου. δ)Τη 28η Οκτωβρίου. ε)Την Κυριακήν του μηνός Νοεμβρίου, καθ’ ην ο Πρύτανις του παρελθόντος έτους ποιείται έκθεσιν των πεπραγμένων. ς)Την ημέρα της επισήμου εισόδου των πρωτοετών φοιτητών και της ορκωμοσίας αυτών. ζ)Κατά την καθομολόγησιν των πτυχιούχων. η)Κατά την ανακήρυξιν των διδακτόρων. θ)Κατά την ανακήρυξιν των επιτίμων διδακτόρων. Εκτός δε του Πανεπιστημίου υπό των εκπροσωπούντων το Πανεπιστήμιον εις τελετάς τελουμένας εν τω εξωτερικώ. Η Πανεπιστημιακή Σύγκλητος δύναται δι’ αποφάσεώς της να ορίση και άλλας τελετάς, καθ’ ας οι καθηγηταί θα φέρωσι το επίσημον ένδυμα εντός και εκτός του Πανεπιστημίου. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ.563 Καθηγητές και Υφηγητές Παν/μίου Θεσ/νίκης 31.Ε.ν.7 